ಫರೋಸ್ ಆಫ್ ಅಲೆಕ್ಸಾಂಡ್ರಿಯ, ಈಜಿಪ್ಟ್ ಪಿರಮಿಡ್‌ಗಳು, ಬೇಬಿಲೋನ್ ತೂಗುವ ಉದ್ಯಾನವನಗಳು,ಗ್ರೀಸ್‌ನ ಆಕ್ರೋಪೊಲೀಸ್(ದುರ್ಗ) ಮತ್ತು ಪಾರ್ಥೆನಾನ್(ಗ್ರೀಕ್ ದೇವತೆ ಅಥೆನಾ ಮಂದಿರ), ರೋಮನ್ ಅಕ್ವೆಡಕ್ಟ್‌ಗಳು(ಸೇತುವೆಗಳು ಅಥವಾ ಕಾಲುವೆಗಳು),ವಿಯ ಆಪ್ಪಿಯ(ರೋಮ್ ರಸ್ತೆಗಳು)ಮತ್ತು ಕೊಲೋಸಿಯಂ(ರಂಗಮಂದಿರ),ಟಿಯೋಟಿಹುಕಾನ್(ಪಿರಮಿಡ್ ರಚನೆಗಳಿರುವ ಸ್ಥಳ)ಮಾಯಾನ್ ನಗರಗಳು ಮತ್ತು ಪಿರಮಿಡ್‌ಗಳು, ಇಂಕಾ ಮತ್ತು ಆಜ್ಟೆಕ್ ಸಾಮ್ರಾಜ್ಯಗಳು, ಚೀನದ ಮಹಾಗೋಡೆ,ಶ್ರೀಲಂಕಾದ ಜೇಟವನರಮಯ ಮತ್ತು ಯೋಡಾ ಕಾಲುವೆಗಳು ಇನ್ನೂ ಅನೇಕ ವಿನ್ಯಾಸಗಳ ನಡುವೆ ಪ್ರಾಚೀನ ಸಿವಿಲ್ ಮತ್ತು ಮಿಲಿಟರಿ ಎಂಜಿನಿಯರುಗಳ ದಕ್ಷತೆ ಮತ್ತು ಪರಿಣತಿಗೆ ಸಾಕ್ಷಿಯಾಗಿ ನಿಂತಿವೆ.
ಅತ್ಯಂತ ಪೂರ್ವಕಾಲದ ಸಿವಿಲ್ ಎಂಜಿನಿಯರ್ ಇಮ್‌ಹಾಟೆಪ್ ಎಂದು ಹೆಸರಾಗಿದ್ದರು. ಡಿಜೋಸರ್ ಫರೊ(ಈಜಿಪ್ಟ್ ದೊರೆ)ನ ಅಧಿಕಾರಿಗಳಲ್ಲಿ ಒಬ್ಬರಾದ ಅವರು,ಈಜಿಪ್ಟ್‌ನ ಸಕ್ಕಾರಾದಲ್ಲಿ 2630-2611 BCಯ ಆಸುಪಾಸಿನಲ್ಲಿ ಡಿಜೋಸರ್ ಪಿರಮಿಡ್(ಮೆಟ್ಟಿಲು ಪಿರಮಿಡ್)ನಿರ್ಮಾಣದ ವಿನ್ಯಾಸ ಮತ್ತು ಮೇಲುಸ್ತುವಾರಿಯನ್ನು ಬಹುಶಃ ವಹಿಸಿದ್ದಿರಬಹುದು. ವಾಸ್ತುವಿನ್ಯಾಸದಲ್ಲಿ ಮೊದಲಿಗೆ ಹೆಸರುವಾಸಿಯಾದ ಆಧಾರಸ್ತಂಭದ ಬಳಕೆಗೆ ಅವರು ಜವಾಬ್ದಾರರಾಗಿರಬಹುದು.
ಪ್ರಾಚೀನ ಗ್ರೀಸ್ ನಾಗರಿಕ ಮತ್ತು ಮಿಲಿಟರಿ ವ್ಯಾಪ್ತಿ ಎರಡರಲ್ಲೂ ಯಂತ್ರಗಳನ್ನು ಅಭಿವೃದ್ಧಿಪಡಿಸಿತು. ಇತಿಹಾಸದಲ್ಲಿ ಯಾಂತ್ರಿಕ ಕಂಪ್ಯೂಟರ್‌ನ ಮುಂಚಿನ ಗೊತ್ತಾದ ಮಾದರಿ ಆಂಟಿಕಿತೀರ ಯಂತ್ರವಿನ್ಯಾಸ ಮತ್ತು ಆರ್ಕಿಮಿಡೀಸ್ ಯಾಂತ್ರಿಕ ಸಂಶೋಧನೆಗಳು ಮುಂಚಿನ ಯಾಂತ್ರಿಕ ಎಂಜಿನಿಯರಿಂಗ್‌‌ಗೆ ಉದಾಹರಣೆಗಳು. ಆರ್ಕಿಮಿಡೀಸ್ ಕೆಲವು ಸಂಶೋಧನೆಗಳು ಮತ್ತು ಅಂಟಿಕಿತೀರಾ ಯಂತ್ರ ವಿನ್ಯಾಸಕ್ಕೆ ವ್ಯತ್ಯಾಸದ ಗೇರಿಂಗ್ ಮತ್ತು ಅಧಿಚಕ್ರೀಯ ಗೇರಿಂಗ್‌ನ ಅತ್ಯಾಧುನಿಕ ಜ್ಞಾನ ಅಗತ್ಯವಿತ್ತು.ಇವರೆಡು ಯಂತ್ರ ಸಿದ್ಧಾಂತದಲ್ಲಿ ಮುಖ್ಯ ತತ್ವಗಳಾಗಿದ್ದು ಕೈಗಾರಿಕೆ ಕ್ರಾಂತಿಯ ಗೇರ್ ರೈಲು ವಿನ್ಯಾಸಕ್ಕೆ ನೆರವಾಯಿತು ಮತ್ತು ರೋಬೊಟಿಕ್ಸ್ ಮತ್ತು ವಾಹನೋದ್ಯಮ ಎಂಜಿನಿಯರಿಂಗ್‌ನ ವೈವಿಧ್ಯಮಯ ಕ್ಷೇತ್ರಗಳಲ್ಲಿ ಈಗಲೂ ವ್ಯಾಪಕವಾಗಿ ಬಳಸಲಾಗಿದೆ.
ಚೀನ, ಗ್ರೀಕ್ ಮತ್ತು ರೋಮನ್ ಸೇನೆಗಳು ಫಿರಂಗಿ ಮುಂತಾದ ಜಟಿಲ ಮಿಲಿಟರಿ ಯಂತ್ರಗಳು ಮತ್ತು ಸಂಶೋಧನೆಗಳನ್ನು ಬಳಸಿಕೊಂಡಿತು. 4ನೇ ಶತಮಾನದ B.C.ಯಲ್ಲಿ ಗ್ರೀಕರು ಅವುಗಳನ್ನು ಅಭಿವೃದ್ಧಿಪಡಿಸಿದರು,ಟ್ರೈರೇಮ್ (ಯುದ್ಧನೌಕೆ),ಬ್ಯಾಲಿಸ್ಟಾ (ಯುದ್ಧಾಸ್ತ್ರ) ಮತ್ತು ಕವಣೆ ಯಂತ್ರ. ಮಧ್ಯಕಾಲೀನ ಯುಗದಲ್ಲಿ,ಟ್ರೆಬ್ಯುಚೆಟ್ ಅಭಿವೃದ್ಧಿಪಡಿಸಲಾಯಿತು.
ಪರವಾನಗಿ ಮತ್ತು ಪ್ರಮಾಣೀಕರಣ
ಸಾಮಾಜಿಕ ದೃಷ್ಟಿಯಲ್ಲಿ ಎಂಜಿನಿಯರಿಂಗ್
ಪ್ರಾಚೀನ ಯುಗ
ಇತರೆ ವಿಭಾಗಗಳ ಜತೆ ಸಂಬಂಧಗಳು